
RAPORT ÎNLOCUITOR
asupra proiectului de Lege privind Semnul onorific Vulturul României
1. În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, Comisia specială pentru elaborarea propunerilor legislative privind sistemul naţional de decoraţii al României a fost sesizată, cu PL.X.-169 din 24.03.2004, pentru dezbatere şi avizare, cu proiectul de Lege privind Semnul onorific Vulturul României.
Proiectul de lege a fost dezbătut iniţial în Plenul Camerei Deputaţilor, în şedinţa din 20 aprilie 2004.

În şedinţa din 27 aprilie 2004 – la vot final, preşedintele Comisiei dl. dep. Dorel Bahrin a solicitat retrimiterea la Comisie a proiectului de lege pentru a face unele corecturi privind art. 14 din Regulament.
Guvernul României a înaintat Punctul de vedere referitor la proiectul de lege cu nr. 519/17.02.2004.

Proiectul de lege a fost avizat favorabil de Consiliul Legislativ, cu nr. 37/8.01.2004.

Proiectul de lege a fost adoptat de Senat în şedinţa din 18 martie 2004, în forma propusă de Comisie.
2.
Proiectul face parte din categoria legilor ordinare, conform prevederilor art. 73 alin. (1) din Constituţia României, republicată şi are ca obiect de reglementare descrierea şi prezentarea Semnului onorific Vulturul României, decoraţie prevăzută în art. 10 pct. 1 din Legea nr. 29/2000 privind sistemul naţional de decoraţii al României, cu modificările şi completările ulterioare.
3.  Proiectul de lege, potrivit prevederilor art. 75 din Constituţie şi art 86 din Regulamentul Camerei Deputaţilor, este de competenţa decizională a Camerei Deputaţilor.

4.   Proiectul de lege a fost reexaminat în şedinţa Comisiei din data de 28 aprilie 2004.
La dezbaterea proiectului de lege a participat, ca invitat, domnul consilier prezidenţial Floricel Marinescu - reprezentantul Cancelariei Ordinelor din cadrul Administraţiei Prezidenţiale, în conformitate cu prevederile  art. 52 din Regulamentul Camerei Deputaţilor.

La lucrările comisiei au fost prezenţi 4 deputaţi, din totalul de 6 membri ai comisiei.

5.   În urma reexaminării proiectului de Lege privind Semnul onorific Vulturul României, Comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat, cu amendamentele admise.    
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

Lege privind Semnul onorific Vulturul României
	Nr.

crt.
	Text iniţial
	          Textul propus  

(autorul amendamentului)
	Motivarea

amendamentelor propuse
	Camera decizională

	 0
	1
	2
	3
	

	Regulament privind descrierea şi acordarea Semnului onorific Vulturul României - Anexa nr. 1

	1.
	Art. 14

Conferirea gradelor Semnului onorific Vulturul României se face în funcţie de numărul de legislaturi în care este ales un parlamentar şi de funcţiile deţinute de un parlamentar în Camera Deputaţilor sau Senat, astfel:

A. Gradul de Cavaler se conferă deputaţilor şi senatorilor la împlinirea a trei ani din prima legislatură în care au fost aleşi.

B. Gradul de Ofiţer se conferă deputaţilor şi senatorilor la împlinirea a trei ani din cea de-a doua legislatură în care au fost aleşi;


C. Gradul de Comandor se conferă:

a) deputaţilor şi senatorilor la împlinirea a trei ani din cea de-a treia legislatură în care au fost aleşi;

b) deputaţilor şi senatorilor la a doua legislatură, după exercitarea mandatului în funcţia de vicepreşedinte din Birourile permanente ale celor două Camere, în minimum şase sesiuni ordinare;

D. Gradul de Mare Ofiţer se conferă:

a)  deputaţilor şi senatorilor la împlinirea a  trei ani din cea de-a  patra legislatură în care au fost aleşi;

b) deputaţilor şi senatorilor la a treia legislatură, după exercitarea mandatului în funcţia de secretar sau chestor din Birourile permanente ale celor două Camere în minimum şase sesiuni ordinare;

c) deputaţilor şi senatorilor la a doua legislatură, după exercitarea mandatului în funcţia de vicepreşedinte din Birourile permanente ale celor două Camere, în minimum şase sesiuni ordinare;

d) preşedinţilor celor două Camere, la împlinirea a minimum doi ani în funcţie, din prima legislatură.

a) E. Gradul de Mare Cruce se conferă:

b) deputaţilor şi senatorilor la împlinirea a trei ani din cea de-a şasea legislatură în care au fost aleşi;

c) deputaţilor şi senatorilor la a cincia legislatură, după exercitarea mandatului în funcţia de secretar sau chestor din Birourile permanente ale celor două Camere în minimum şase sesiuni ordinare;

d) deputaţilor şi senatorilor la a patra legislatură, după exercitarea mandatului în funcţia de vicepreşedinte din Birourile permanente ale celor două Camere, în minimum şase sesiuni ordinare;

e) preşedinţilor celor două Camere, la împlinirea a minimum doi ani în funcţie, din a treia legislatură.


	Art. 14

Conferirea gradelor Semnului onorific Vulturul României se face în funcţie de numărul de legislaturi în care este ales un deputat sau senator şi de funcţiile deţinute de un deputat sau senator în Camera Deputaţilor sau în Senat, astfel:

A. Gradul de Cavaler se conferă deputaţilor şi senatorilor la împlinirea a trei ani din prima legislatură în care sunt aleşi.

B. Gradul de Ofiţer se conferă:
a) deputaţilor şi senatorilor la împlinirea a trei ani din cea de a doua legislatură în care sunt aleşi;



b) deputaţilor şi senatorilor la prima legislatură, după exercitarea mandatului în funcţia de secretar sau chestor al Birourilor  permanente ale celor două Camere, în minimum şase sesiuni ordinare.
C. Gradul de Comandor se conferă:

a) deputaţilor şi senatorilor la împlinirea a trei ani din cea de a treia legislatură în care sunt aleşi;

b) deputaţilor şi senatorilor la a doua legislatură, după exercitarea mandatului în funcţia de secretar sau chestor al Birourilor permanente ale celor Camere, în minimum şase sesiuni ordinare;

c) deputaţilor şi senatorilor la prima legislatură, după exercitarea mandatului în funcţia de vicepreşedinte al Birourilor permanente ale celor două Camere, în minimum şase sesiuni ordinare.
D. Gradul de Mare Ofiţer se conferă:

a)  deputaţilor şi senatorilor la împlinirea a  trei ani din cea de a  patra legislatură în care sunt aleşi;

b) deputaţilor şi senatorilor la a treia legislatură, după exercitarea mandatului în funcţia de secretar sau chestor al Birourilor permanente ale celor două Camere în minimum şase sesiuni ordinare;

c) deputaţilor şi senatorilor la a doua legislatură, după exercitarea mandatului în funcţia de vicepreşedinte al Birourilor permanente ale celor două Camere, în minimum şase sesiuni ordinare;

d) preşedinţilor celor două Camere, la împlinirea a minimum doi ani din prima legislatură în care sunt aleşi.
E. Gradul de Mare Cruce se conferă:

a) deputaţilor şi senatorilor la împlinirea a trei ani din cea de a şasea legislatură în care sunt aleşi;

b) deputaţilor şi senatorilor la a cincia legislatură, după exercitarea mandatului în funcţia de secretar sau chestor al Birourilor permanente ale celor două Camere, în minimum şase sesiuni ordinare;

c) deputaţilor şi senatorilor la a patra legislatură, după exercitarea mandatului în funcţia de vicepreşedinte al Birourilor permanente ale celor două Camere, în minimum şase sesiuni ordinare;

d) preşedinţilor celor două Camere, la împlinirea a minimum doi ani din a treia legislatură în care sunt aleşi.
Autor: Comisia specială pentru decoraţii

	Pentru o formulare completă.
Pentru o formulare completă.

Pentru o formulare completă.
	Camera Deputaţilor
Camera Deputaţilor

Camera Deputaţilor

	3.
	Art. 18 alin. (2)

(2) Conferirea Semnului onorific Vulturul României se face de către Preşedintele României în primele zece zile ale primei sesiuni ordinare din al treilea şi al patrulea an legislativ.


	Art. 18 alin. (2)

(2) Semnul onorific Vulturul României se conferă de către Preşedintele României în primele zece zile de la convocarea Parlamentului, în prima sesiune ordinară din al treilea şi al patrulea an al legislaturii.
Autor: Comisia specială pentru decoraţii

	Pentru o formulare completă.
	Camera Deputaţilor


   II. Amendamente respinse

	Nr.

crt.
	Text iniţial
	Amendamentul propus 

(autorul acestuia)
	Motivare


	Camera decizională

	0

	Nu sunt amendamente respinse.


Preşedinte,

Deputat Dorel Bahrin
5

